	Винкавек, подобно на стария Мамут и останалите Мамути, сега беше убеден, че Айла не е просто Мамут — една от Тези, Които Служат на Майката — а най-вероятно нещо повече. Може би беше въплъщение на нечие свръхестествено присъствие; възможно бе да е и Самата Мут, нейно олицетворение. Това беше още по-правдоподобно, защото тя не парадираше с него. Но каквато и да беше силата й, той беше уверен, че я очаква някаква значима съдба. Съществуването й беше обосновано и той жадуваше да е част от него. Тя беше избраницата на Великата Майка Земя.